Reformed Witness Hour Message of the Protestant Reformed Churches in America translated by Pastor John Flores Mga Awit 127:1 "Pagtatayo ng Isang Cristianong Tahanan" ni Rev. Rodney Kleyn Aking sisimulan ngayon ang mga serye ng mensahe patungkol sa Cristianong tahanan. Bilang panimula, ako'y magsasalita sa inyo mula sa unang bahagi ng Mga Awit 127:1, kung saan sinasabi ng mang-aawit, "Malibang itayo ng Panginoon ang bahay, walang kabuluhang nagsisigawa ang nagtatayo: malibang ingatan ng Panginoon ang bayan, walang kabuluhang gumigising ang bantay." Nang sabihin ng mang-aawit ang "bahay," ibig niyang sabihin ay tahanan o pamilya. Yaon ay malinawag mula sa aklat ng Mga Awit at maging sa Mga Awit 128 at mga sumunod pa. Ang dalawang mga salmong ito ay patungkol sa tahanan. Sa talatang 3 ng salmong ito, "Narito, ang mga anak ay mana na mula sa Panginoon: at ang bunga ng bahay-bata ay kaniyang ganting-pala." Ang Mga Awit 128 ay nagsasalita sa pagkakaroon ng asawang babae "bilang mabungang puno" na may mga anak na tinipon sa paligid ng hapag. Sa magkaparehong mga salmo siya ay nagsasalita ng pagpapala sa pagkakaroon ng mga lumalaking anak sa iyong katandaan. May malaking kaibahan sa pagitan ng isang bahay at isang tahanan. Ang bahay ay isang bagay na itinatayo ng karpintero, habang ang isang tahanan ay isang bagay na ang Dios ang nagtatayo nito. Hindi mahalaga sa kung anong klase ng bahay ka nakatira, maging ito man ay malaki o maliit, na may dumadaloy na tubig at kuryente o isang karton lamang. Hindi, ang pinakamahalaga ay ang kahusayan ng iyong tahanan. Maraming mga modernong mga bahay, malalaki at magagara, na hindi tahanan. At napakaraming mga tahanan na lantarang mayroong bahay na matitirahan. Kaya, ano ba ang isang tahanan? Una, ang tahanan ang pangunahing sukat o institusyon ng umiiral na sangkatauhan. Sa pasimula nilikha ng Dios si Adan at pagkatapos ay si Eba at magkasama silang dinala sa pag-aasawa, at sa unang tahanan, ang unang pamilya ay naitatag. Ang tahanan ang pinaka-pangunahing gusali ng lahat ng iba pang relasyon at institusyon sa lipunan. Ang iglesia ay binubuo ng mga pamilya, at ang isang bansa ay binubuo ng mga komunidad na binubuo ng mga tahanan. Sa tahanan, ang moral ng isang tao at mga pananaw at mga kaasalan ay hinuhubog. Anoman ang matututuhan ng isang tao sa kanyang pamilya ay tataglayin niya sa malawak na sanlibutan. Naiisip ngayon ni Satanas ang kahalagahan ng tahanan, at yaon kung bakit, sa ating panahon, kanyang inilunsad ang isang malakas na atake sa tahanan. Kanyang inaatake ang pag-aasawa sa pamamagitan ng diborsyo at kabaklaan. Kanyang pinawalang halaga ang gampanin ng babae bilang asawa at ina sa pamamagitan ng feminism, at inaatake nito ang kapangyarihan ng asawang lalaki at ama. Sa pamamagitan ng panukalang-batas, kanyang sinusubukang alisin ang lahat ng karapatan ng mga magulang sa pagpapalaki ng kanilang mga anak at sa halip na magkaroon ng kabanalan, inuutusan ng Page 1 of 6
estado kung paano nila palalakihin at kung ano at hindi dapat na ituro. Sa pamamagitan ng telebisyon, Internet, at iba pang media, kanyang pinapahina ang Cristianong pagtuturo at halimbawa ng mga magulang. At habang nadudurog ang pamilya, sumasabay din ang moralidad ng lipunan at ng iglesia. At ang lahat ng ito ay nagiging mahalaga para sa atin upang mabawi kung ano ang sinasabi ng Biblia tungkol sa tahanan. Ano kaya ang nais ng Dios, na siyang lumikha ng tahanan, sa ating mga tahanan? Kaya nga, una, ating nakita na ang tahanan ang pangunahing gusali ng lipunan. Pangalawa, ang tahanan ay kalipunan ng mga tao na naninirahan ng magkakasama bilang isang pamilya. Pinaka-pangkaraniwan, ang tahanan ay binubuo ng isang asawang lalaki at isang asawang babae at kanilang mga anak. Gayonman, maaaring hindi magbigay ang Dios ng mga anak. Pagkatapos ang tahanan ay ang asawang lalaki at asawang babae. O maaari din naman na may isang magulang lang kasama ang mga anak. Samakatuwid gayon ang tahanan. O maaari din naman na ang isang tao ay nag-iisa bilang walang asawa o isang balo, gayonman, yaon ay tahanan. Ang tunay na tahanan ay binubuo ng kalipunan ng mga tao na sama-samang namumuhay sa bawat isa - kapaligiran ng pagmamahalan at kagalakan sa ibang kasamahan. Sa tahanan, ang mga kaanib ng pamilya ay nagagalak na malaman ang bawat isa at upang magbahaginan ng kanilang buhay sa bawat isa. kung wala ka nito, ang mayroon ka lamang ay bahay, yaon ay isang kabibe, na may pinaghalu-halong tao na nag-aaway sa loob at paminsan-minsan nagkakasalubong sa bawat isang landas. Gayon ay hindi isang tahanan. Ngayon ang susi sa makabuluhang pagsasama sa tahanan ay ang magkaroon ng isang Cristianong tahanan, gayon ang tahanan, isang tahanan kung saan hindi lamang nakikisama sa ibang tao, kundi isang buhay din na pagtitipon at buhay kasama ang Dios. Nakita mo ba, ang Dios ay isang pamilyadong Dios. At nang likhain Niya si Adan at Eba at ang pamilya, ginawa Niya ito upang ilarawan ang kagalakan ng Kanyang sariling buhay bilang Ama at Anak sa Espiritu Santo - isang tatlong persona, isang ganap na nagkakaisang pagmamahalan. At sa Cristianong tahanan, ang asawang lalaki at asawang babae sa pag-aasawa ay lumalarawan kay Cristo at sa Kanyang kasintahan, ang iglesia. Ang mga magulang at ang kanilang mga anak ay lumlarawan ng relasyon ng Dios sa Kanyang mga anak. Mga kapatid na lalaki at babae ay lumalarawan ng relasyon ng bawat mananampalataya kay Jesu Cristo at sa lahat ng iba pang kaanib ng kasambahay sa pananampalataya. Ang susi sa pagkakaisa at kapayapaan at pag-ibig sa tahanan ay ang makita ang bawat isa kay Jesu Cristo, na tayo ay may paitaas na relasyon sa Dios ay lumalarawan sa ating pahalang na relasyon sa bawat isa sa tahanan. Ganito ang tahanan. Ang salitang "tipan" sa Biblia ay naglalaman ng tunay kung ano ito. Ang tipan ay pagmamahal ng Dios at nakapagliligtas na relasyon ng pagkakaibigan sa Kanyang mga pinili kay Jesu Cristo. Ang tipan ay nagiging ganap kapag tayong lahat ay lumalapit sa langit at naliligayahang hanap na makaisa ang Dios. Ang tipang ito na itinatag ng Dios, sa mga mananampalataya at kanilang mga anak, at lumalarawan sa relasyon ng asawang lalaki at babae sa pag-aasawa. Ang pakikipagkaibigan sa pamilya ang gumagawa upang maging pamilya ay maging tahanan. Buhay na nagkakabahaginan, sa lahat nitong kaligayahan sa bawat isa, umaasa para sa kalakasan ng bawat isa, na may kamalayan sa mga kahinaan ng bawat isa, at gayonma'y mapagmahal dahil kailangan natin ang bawat isa - ganito ang tahanan. Page 2 of 6
Kahit ikaw pa ay namumuhay mag-isa bilang isang Cristiano, ikaw din ay may tahanan, dahil maaari kang maligayahan ang lahat ng yaman ng buhay-tipanan kasama ang Dios, na iyong Ama. Ikaw ay bahagi ng Kanyang pamilya. Siya ang Ama ng mga ulila, ang Asawang lalaki ng balo, at ang Kaibigan ng mga makasalanan. Nakita mo ba kung gaano kaganda ang tahanan na gawa ng Dios? Kung gaano kahalaga,na ating iniingatan ito laban sa mga pag-atake ni Satanas. Paano naman ang tungkol sa pagtatayo ng isang tahanan? Ang teskto na ating isinasaalang-alang ay nagsasabi, "Malibang itayo ng Panginoon ang bahay, walang kabuluhang nagsisigawa ang nagtatayo." Ang unang bagay na ating matututuhan mula dito na tayo, sa katotohanan, ay hindi makakapagtayo ng isang tahanan. Malibang ang Panginoon ang magtayo ng bahay, ang nagsisigawa ay walang kabuluhan sa nagtatayo nito. Ano ang kahuluhan nito? Ibig sabihin, tayo na mga taong makasalanan ay walang pagkukunan o kakayahan upang magtayo ng isang tahanan sa ating sarili. Minsan na akong nagsalita sa tesktong ito sa isang kasalan at sinabi ko sa batang magkasintahan, "Nais ninyo ba ng isang Cristianong pag-aasawa? Hindi kayo makakapagtayo ng Cristianong tahanan. Lahat ng inyong gusali at lahat ng inyong paggawa ay walang kabuluhan kung ang Panginoon ang siyang unang tagapagtayo ng inyong tahanan." Nakita mo, ang malaking panganib sa pagtatayo ng ating mga tahanan ay ang pagtitiwala sa sarili at sariling kapakanan. Kung ikaw ay makasarili sa pagtatayo ng iyong tahanan, sasayangin mo ang iyong pag-aasawa, at sa dulo mawawasak ang inyong pamilya at mga anak. Ang Dios dapat ang magtayo ng ating Cristianong mga tahanan. Paano Niya ito ginagawa? Una, Kanyang hinuhubog at inaanyuan ang bawat kaanib at pagkatapos pinagsasama-sama sila sa tahanan. Hindi mo pinipili ang mga kaanib ng tahanan at pamilya na iyong tinatahanan - ang Dios ang gumagawa nito. Kanyang itinakda at pinag-planuhan sa walang hanggan kung kaninong tahanan sa bawat tao ito mabubuhay. Kanyang pinili ang asawang lalaki o isang asawang babae para sa bawat isa. Tulad sa pasimula nang likhain ng Dios si Eba at dinala siya kay Adan, kaya ngayon inihahanda ng Dios ang isang lalaki at babae, mula sa kanilang pagkabata, at dinadala sila ng magkasama sa pag-aasawa upang bumuo ng isang tahanan. Kapag ikaw ay nag-asawa, hindi mo maaasahan na hubugin o pormahan ang iyong asawa sa kung ano ang gusto mo sa kanya na maging. Hindi. Inihanda na ng Dios sila at ang kanilang pagkatao para sa iyo. Ito ay totoo rin sa mga anak na ibinigay ng Dios sa inyo. Nalalaman na ng Dios ang kapanganakan at ang katauhan ng bawat bata na ipinapanganak sa isang tahanan. Ibig sabihin din nito na nalalaman na ng Dios kung kaninong tahanan ang magiging Cristianong tahanan at kung kaninong tahanan ang maliligtas. Inyong maaalala mula sa Biblia ang kasaysayan ni Isaac at Rebeca at kanilang kambal na lalaki. Bago pa sila ipanganak, at bago pa sila makagawa ng mabuti o masama, naging maliwanag sa Dios, sa Kanyang pagmamahal, na pinili si Jacob na maging pangakong anak at Kanyang itinakuwil si Esau. Itinatayo ng Dios ang ating mga tahanan sa pamamagitan ng pagpili. At dinadala Niya ang kaligtasan sa ating mga tahanan at sa ating mga anak ayon sa Kanyang layunin. Lahat ng gawa ay hindi magpapabago sa layunin ng Dios. Ang Dios dapat ang magtayo ng ating mga tahanan. Pagkatapos, itinatayo rin ng Dios ang ating mga tahanan sa pamamagitan ng pagbibigay buhay muli sa ating puso ng isa o kapwa mga magulang sa tahanang iyon. Ang Biblia ay nagsasaad ng pagliligtas ng Dios ng isang tahanan sa pamamagitan ng pagliligtas ng isa sa matatandang kaanib ng ganitong tahanan. Nang si Jesus ay dumating sa tahanan ni Zaqueo sa Lucas 19, sinabi Niya, "Dumating sa bahay na ito ngayon ang pagkaligtas." Sa aklat ng Mga Gawa kabanatang 16, iyong makikita bilang resulta ng pananampalataya ni Lydia, ang kanyang sambahayan din ay naligtas. At gayon din ito ay tunay sa tahanan ng bantay sa kulungan. Ito ay dahil, kapag iniligtas ng Dios ang mga magulang, Siya Page 3 of 6
ay nangangako na ililigtas din ang kanilang mga anak. At kaya nagtatayo ang Dios ng ating mga tahanan sa pamamagitan ng paghawak sa kanila kasama ang Kanyang biyaya, sa pamamagitan ng pagdadala ng kaligtasan sa kanilang mga tahanan. Subalit dapat nating maintindihan na hindi ibig sabihin nito na wala tayo sa pagtatayo ng ating mga tahanan. Hindi sinasabi ng salmo na, "Dahil ang Dios lang ang tagapagtayo, wala ka ng gagawing ibang bagay." Hindi. Ang Dios ay nalulugod na magtayo ng Cristianong tahanan sa pamamagitan ng banal na kaasalan ng mga kaanib ng pamilya, at lalo na ang kaasalan ng mga magulang sa tahanan. Palaging ginagamit ng Dios ang pinagmumula upang tapusin ang Kanyang layunin. Kanyang ginagawang palakihin ang ani, subalit ginagamit Niya ang ulan at ang lupa at ang gawain ng magsasaka upang magbigay ng mabuting ani. Ang pagkilos ng Dios sa kaligtasan at pananampalataya sa puso ng Kanyang mga piniling tao, subalit ginagamit Niya ang pinagmumulan ng siyang pangangaral upang tapusin ang dulo nito. Kaya naman ito ay sa mga Cristianong tahanan. Ang Dios ang nagtatayo ng ating mga tahanan, subalit ginagawa Niya ito sa pamamagitan ng banal na kaasalan ng matatandang kaanib sa tahanan. Kaya naman, ano ang ating gampanin? Ang mayroon tayo sa teskto ay paglalarawan. "Malibang itayo ng Panginoon ang bahay." Ang Dios ang arkitekto ng tahanan. Nasa Kanya ang plano o blueprint nito. Kanyang tinugunan ang lahat ng materyales para sa gusali ng tahanan. Ang ating gampanin ay sundin ang Kanyang plano at gamitin ang ating mga pinagkukunan na Kanyang ibinigay. Tulad sa tagapagtayo na sumusunod sa blueprint at sa mga pamantayan at dapat gamitin ang tamang piraso ng kahoy at bato sa tamang lugar at sa tamang panahon habang itinatayo ang bahay, upang bahay na kalabasan at hindi kondenahin, gayon din sa pagtatayo ng Cristianong tahanan. Ang blueprint ay ibinigay na sa Biblia, na maliwanag na ipinakilala ang lugar at gampanin ng bawat kaanib sa tahanan. Sa darating na mga linggo ating titingnan ng mas detalyado pa ito, subalit ang Biblia ay maliwanag na inilalagay ang tao bilang ulo ng tahanan - na siyang dapat tumutugon para sa kanyang pamilya, na siyang responsable para sa espiritual na pagkatao ng kanyang tahanan. Maliwanag na itinuturo na ang asawang babae ay dapat sumunod sa kanilang asawang lalaki, na ang ina ay ilagak ang sarili sa tahanan upang alagaan at turuan ang kanyang mga anak. Itinuturo ng Biblia na ang mga anak ay dapat sumunod at parangalan ang kanilang mga magulang; na ang lahat ng kaanib ng tahanan ay mabuhay sa pagmamahalan sa bawat isa; na dapat ay pagpapatawad sa ating mga pamilya. Ang Dios ay may disenyo sa ating mga tahanan na maging ganito ang kaparaanan, at kung tayo ay mapariwara mula sa Kanyang plano, tayo ay matatapos sa walang kabuluhan. Malibang itayo ng Panginoon ang bahay, walang kabuluhang nagsisigawa ang nagtatayo." Gayon din, ibinigay ng Dios ang lahat ng materyales ng gusali, ang pagkukunan para sa gusali ng isang tahanan. Kanyang tinugunan ang pundasyon na dito nakatayo ang Cristianong tahanan. Naaalala mo ba ang talinghaga ni Jesus ng matalino at ng hangal na tagapagtayo ng bahay? Ang hangal ay nagtayo ng kanyang bahay sa buhanginan na walang pundasyon. Dumating ang bagyo ang bahay ay nagiba. Ang matalino naman, ay nagtayo ng kanyang bahay sa batuhan, at ang bahay ay matatag laban sa bagyo at hangin at alon dahil ito ay may mabuting pundasyon. Ang pundasyon na ibinigay ng Dios para sa Cristianong tahanan ay si Jesu Cristo, ang Bato. Ang maitayo kay Jesu Cristo ay nangangahulugan na tayo ay nananampalataya sa Kanya, na sa bawat araw ay kasama natin Siya at ligtas ang ating mga sarili sa Kanya sa pamamagitan ng pananampalataya, na araw-araw ating kinikilala ang ating mga kasalanan at ang ating pangangailangan kay Jesu Cristo. Page 4 of 6
Ating ipinapahayag ang ating mga kasalanan sa Dios. Tayo ay umaasa kay Cristo at sa Kanyang katuwiran para sa kapatawaran. At ibig sabihin nito na tayo ay mamumuhay na may kapakumbabaan sa bawat isa sa ating mga tahanan, handang ipahayag ang ating mga pagkakamali sa bawat isa at upang hanapin ang kapatawarang magkakasama sa krus. Ibig sabihin na ating ihahambing ang ating mga sarili kay Jesu Cristo sa ating pamumuhay. Bilang mga asawang lalaki, tayo ay mamumuhay ng pag-ibig na may pagtitiis na mayroon si Cristo para sa Kanyang kasintahang babae, ang iglesia. Ang isipan ni Cristo na inilalarawan ni Pablo sa Filipos 2 ay gagabay sa lahat nating kaasalan sa tahanan, upang sa gayon hindi tayo makasarili at mayayabang, kundi handang maglingkod sa bawat isa sa pag-ibig. Ibinigay ng Dios hindi lamang ang pundasyon, kundi ang iba pang mga materyales na kailangan sa gusali. Paano ka nagtatayo ng tahanan? Itatayo mo ang iyong tahanan sa pananalangin. Dahil tayo ay hindi nababagay upang magtayo ng ating mga tahanan sa ating mga sarili, dapat tayong manangan sa Dios sa pang araw-araw na pananalangin. Sa aklat ng Job, kabanatang 1:5, ating mababasa na si Job ay gumagawa ng pang araw-araw na pamamagitan para sa kanyang mga anak. Sa aklat ng Mga Hukom binibigyan tayo ng halimbawa ng magulang ni Samson, na dumalangin sa Dios at nagtanong ng ganito: "Ano ang ipagpapagawa sa bata, at paanong aming gagawin sa kaniya?" Kailangan ng ating mga anak ang ating mga panalangin. Kailangan ng mga magulang ang pananalangin. Ang panalangin ay pangunahing kasangkapan sa pagtatayo ng tahanan. Ang isa pang kasangkapan na ibinigay ng Dios sa atin ay ang Kanyang Salita. Kung tayo ay magtatayo ng ating mga tahanan, kailangan nating sundin ang Kanyang Salita. Kailangan tayong mapakain mula sa Kanyang Salita. Kailangan nating gamitin ang Kanyang Salita upang turuan ang ating mga anak. Marahil ang malaking gampanin ng lahat ng mga magulang ay ang turuan ang kanilang mga anak - ang dalhin sila sa hubog at saway ng Panginoon, upang mula sa kanyang pagkabata alam nila ang Banal na Kasulatan, na magpapatalino sa kanila tungo sa kaligtasan. Ang Biblia ay dapat may prominenteng lugar sa ating mga tahanan - hindi bilang palamuti, kundi bilang isang bagay na ginagamit at binabasa ng ating mga anak. Sa Deut. 6 ito ang sinasabi: "Iyong ituturo ng buong sikap sa iyong mga anak, at iyong sasalitain tungkol sa kanila pagka ikaw ay nakaupo sa iyong bahay, at pagka ikaw ay lumakad sa daan, at pagka ikaw ay nahihiga at pagka ikaw ay bumabangon." Ang Salita ng Dios ay dapat patuloy na bahagi ng ating pag-uusap sa ating mga tahanan. Ang isa pang kasangkapan na ibinigay ng Dios para sa pagtatayo ng tahanan ay ang pagtutuwid at pagdi-disiplina ng magulang. Ang mga bata ay ipinanganak na mga makasalanan. At kailangan nila hindi lamang ang maturuan kundi maituwid at madisiplina rin kapag sila ay nagkakasala. Ang mga magulang ay may karapatan mula sa Dios na gawin ito sa paraang pag-ibig. Kung ang mga anak ay hindi maitutuwid, hindi sila matututo at sa halip sila ay magiging kapinsalaan sa pagtatayo ng isang Cristianong tahanan. Isa pa ulit na kasangkapan na ibinigay ng Dios ay ang iglesia at ang ating buhay sa iglesia. Sa ating pagtungo sa iglesia, tayo ay pumupunta sa ilalim ng pangangaral ng evangelio na siyang kapangyarihan ng Dios sa kaligtasan. Ang dapat nating hangarin sa pagtatayo ng ating mga tahanan ang kaisipan ng katapatan ng iglesia. Bahagi ng pakinabang na ito na magawa ang mga bagay kasama ang ibang mananampalataya na makikinabang sa ating mga tahanan. Aking iniisip lalo na ang Cristianong paaralan, na itinayo ng mananampalatayang mga magulang para sa pagtuturo ng kanilang mga anak. Isang napakagandang kasangkapan ang Cristianong paaralan upang tulungan tayo sa pagtatayo ng ating mga tahanan. Page 5 of 6
Kaya ito lahat ang mga pamamaraan na dapat pagkaabalahan sa pagsunod sa blueprint ng Dios sa pagtatayo ng ating Cristianong mga tahanan: panalangin, pagtuturo, pagtutuwid, buhay sa iglesia, at gayon din ang buhay na halimbawa ng kabanalan sa ating mga anak. Ang pagtatayo ng ating tahanan ay nangangailangan ng maraming puro, at mahirap na gawain. Dapat nating ilagay ang ating mga sarili sa gawaing ito - hindi para pakinabang sa pisikal at edukasyon ng ating mga anak, kundi lalo na para sa kanilang espiritual na pagkatao. Nangangahulugan ito ng maraming oras bilang mga pamilya sa Salita ng Dios at panalangin. Nangangahulugan ito ng pag kontrol ng aking sariling makasalanang kaasalan at lalo na sa aking pananalita sa harap ng aking mga anak. Nangangahulugan ito na ang tahanan at ang pagtatayo ng tahanan ay dapat unahin sa lahat ng ating buhay. Kapag ating itinatayo ang ating tahanan sa ganitong paraan, ibig sabihin ang Dios ay nagtatayo nito sa pamamagitan natin. Hindi tayo umaasa sa ating mga sarili kundi sa kapangyarihan ng Salita at ng Espiritu ng Dios. At ang gayong gawain, ay pinagpapala ng Dios. Pagpapalain Niya ito na may kapayapaan sa ating pag-aasawa. Kanyang pagpapalain ito na may banal na mga anak. Pagpapalain Niya ito sa pamamagitan ng pagbibigay sa atin ng kapayapaan sa ating mga kaluluwa at kagalakan sa ating mga tahanan. Sa darating na mga linggo ating titingnan ang lugar at ang gampanin ng iba't ibang kaanib sa Cristianong pamilya. Manalangin tayo, ngayon. Panginoon, nagpapasalamat po kami sa Inyong Salita, na hindi lamang nagbigay sa amin ng kalakasan kundi gabay din sa gawain na mayroon kami dito sa mundo. Nagpapasalamat po kami sa Iyo, na sa aming paggawa, nalalaman namin na aming paggawa ay walang kabuluhan sa Panginoon. Nagbibigay pasasalamat kami sa Inyo pong biyaya na nagligtas ng mga mananampalatayang pamilya at ng kanilang mga anak. Patuloy naming dalangin, na pagpalain ang aming Cristianong mga tahanan at ang mga Cristianong mga tahanan sa buong mundo. Alang-alang kay Jesus namin ito hinihiling, Amen. Page 6 of 6